**Αγία Παρασκευή, 4 Μαρτίου 2015**

 **ΔΕΛΤΙΟ ΤΥΠΟΥ**

Στο πλαίσιο του Ευρωπαϊκού Προγράμματος Comenius Regio 2013-2015 της Διεύθυνσης Δευτεροβάθμιας Εκπαίδευσης Β’ Αθήνας με τίτλο: «Εκφοβισμός των Εφήβων: Τρόποι πρόληψης και αντιμετώπισης στο σχολικό περιβάλλον Ελλάδας και Κύπρου» και **με αφορμή την Παγκόσμια Ημέρα κατά της Σχολικής Βίας και του Εκφοβισμού, η Διεύθυνση Δ.Ε. Β’** **Αθήνας** σε συνεργασία με τη **Μονάδα Εφηβικής Υγείας (Μ.Ε.Υ.) της Β’ Παιδιατρικής Κλινικής του Πανεπιστημίου Αθηνών, Νοσοκομείο Παίδων «Π. &** **Α. Κυριακού»** διοργανώνει τη **2η συνάντηση εκπαίδευσης «peer to peer education» των** **μαθητών – μεντόρων** και των Καθηγητών – Συνδέσμων με τη Δ.Δ.Ε. για το Σχολικό Εκφοβισμό των Σχολικών Μονάδων αρμοδιότητας της Δ.Δ.Ε., την **Παρασκευή 6** **Μαρτίου 2015, από 11:00 – 14:00, στην αίθουσα «Jacqueline de Romilly» του Υπουργείου Πολιτισμού, Παιδείας και Θρησκευμάτων.**

Οι επιπτώσεις του σχολικού εκφοβισμού είναι ποικίλες, σοβαρές και μακροχρόνιες και αφορούν στα παιδιά που θυματοποιούνται, αλλά και τα παιδιά θύτες καθώς επίσης και τα παιδιά παρατηρητές. Η εκπαίδευση των μαθητών – μεντόρων πραγματοποιείται στο πλαίσιο εφαρμογής του καινοτόμου πιλοτικού προγράμματος **της εκπαίδευσης του** **συνομήλικου προς το συνομήλικο** **σε θέματα σχετικά με** **τον εκφοβισμό των εφήβων και τη βία στο σχολείο.** Οι μαθητές – μέντορες εκπαιδεύονται για να αναλάβουν με τη σειρά τους να ενημερώσουν, να ευαισθητοποιήσουν, να εκπαιδεύσουν, να κινητοποιήσουν τους συνομηλίκους τους ενάντια στον εκφοβισμό και την ενδοσχολική βία έτσι, ώστε να συνειδητοποιήσουν ότι είναι απαραβίαστο δικαίωμά τους να ζουν σε ένα σχολικό περιβάλλον χωρίς βία. Οι μαθητές εκπαιδεύονται να αναγνωρίζουν τις μορφές βίας, να αντιλαμβάνονται τα αίτια και τις σημαντικές και χρόνιες επιπτώσεις της βίας, να αρνούνται κάθε μορφή βίας, να την αποτρέπουν, βρίσκοντας προσεγγίσεις υποστήριξης μεταξύ των συνομηλίκων και βελτιώνοντας την ποιότητα της σχολικής τους ζωής.

Το στοχευμένο **Ευρωπαϊκό Πρόγραμμα Comenius Regio** είναι ένα ολοκληρωμένο πρόγραμμα παρέμβασης για την πρόληψη και αντιμετώπιση του εκφοβισμού των εφήβων διάρκειας δύο ετών, στο οποίο συμμετέχει το σύνολο της σχολικής κοινότητας αλλά και ευρύτεροι κοινωνικοί φορείς και στοχεύει, εκτός των άλλων και στην τόνωση της αυτοεκτίμησης και του ρόλου των μαθητών και μαθητριών ως ενεργού παράγοντα της σχολικής ζωής.

**Στη 2η συνάντηση εκπαίδευσης των μαθητών – μεντόρων και των Καθηγητών –** **Συνδέσμων** θα γίνει σύνδεση με τα θέματα εκπαίδευσης της 1ης συνάντησης εκπαίδευσης των μαθητών και θα παρουσιαστούν συνοπτικά η σημασία του εκφοβισμού των εφήβων, οι μορφές, οι παράγοντες που τον προκαλούν, οι επιπτώσεις, τα χαρακτηριστικά και τα συναισθήματα του θύτη, του θύματος και των παρατηρητών καθώς και το σύνθημα κατά της βίας : ΠΑΙΔ(Ε)ΙΑ, ΟΧΙ ΒΙΑ από την **Οργανωτική Επιτροπή,** η οποία απαρτίζεται από μαθητές – μέντορες και των δύο ομάδων των Σχολείων (230 μαθητές), που φιλοξενούν τη δράση της εκπαίδευσης «peer to peer education» στο χώρο τους, του 3ου Γυμνασίου Αγίας Παρασκευής και του 5ου Γενικού Λυκείου Αμαρουσίου.

 Θα παρουσιαστούν δράσεις των μαθητών του **3ου Γενικού Λυκείου Νέου Ηρακλείου** **Αττικής,** κεντρικού σχολείου – πυρήνα των δράσεων του Ευρωπαϊκού Προγράμματος Comenius Regio. Κεντρικοί ομιλητές – εκπαιδευτές της 2ης συνάντησης εκπαίδευσης θα είναι η **κ. Άρτεμις Κ. Τσίτσικα,** Επίκουρη Καθηγήτρια της Παιδιατρικής - Εφηβικής Ιατρικής της Ιατρικής Σχολής του Πανεπιστημίου Αθηνών και Επιστημονική Υπεύθυνος της Μονάδας Εφηβικής Υγείας (Μ.Ε.Υ.) της Β΄ Παιδιατρικής Κλινικής του Πανεπιστημίου Αθηνών, Νοσοκομείο Παίδων «Π.&Α. Κυριακού» με θέμα: «Εκφοβισμός και Βία στον ψηφιακό και φυσικό κόσμο» καθώς και η **κ. Ζαχαρούλα Σμυρναίου,** Επίκουρη Καθηγήτρια του Τμήματος Φιλοσοφίας Παιδαγωγικής Ψυχολογίας, του Τομέα Παιδαγωγικής του ΕΚΠΑ με θέμα: «Δράσεις πρόληψης και ευαισθητοποίησης για την αντιμετώπιση του σχολικού εκφοβισμού – ψοχοπαιδαγωγική προσέγγιση». Τη συχνότητα του φαινομένου του εκφοβισμού εντός του σχολικού περιβάλλοντος και το σημαντικό ρόλο των παρατηρητών κάθε επιθετικής συμπεριφοράς θα παρουσιάσει στην ομιλία του «….. ΜΑ ΤΙ ΜΠΟΡΩ ΝΑ ΚΑΝΩ;» ο **κ. Γιώργος Θεοφάνους,** συνθέτης, στιχουργός, Δάσκαλος Μουσικής και Πρέσβης Καλής Θελήσεως του Οργανισμού Hope For Children UNCRC Policy Center.

Η συγκεκριμένη συντονισμένη παρέμβαση εκπαίδευσης των μαθητών – μεντόρων, που στοχεύει σε όλους τους συνομηλίκους, αυξάνει την πιθανότητα μίας μόνιμης αλλαγής στο σχολικό περιβάλλον σχετικά με τη συχνότητα εμφάνισης περιστατικών εκφοβισμού.

 **Ο ΔΙΕΥΘΥΝΤΗΣ Η ΣΥΝΤΟΝΙΣΤΡΙΑ COMENIUS REGIO**

**Δ/ΝΣΗΣ Δ.Ε. Β΄ ΑΘΗΝΑΣ Δ/ΝΣΗΣ Δ.Ε. Β΄ ΑΘΗΝΑΣ**

**ΑΘΑΝΑΣΙΟΣ ΦΑΛΟΥΚΑΣ ΑΝΤΩΝΙΑ ΠΑΠΑΤΡΙΑΝΤΑΦΥΛΛΟΥ**

 **ΒΙΟΓΡΑΦΙΚΟ ΣΗΜΕΙΩΜΑ ΟΜΙΛΗΤΡΙΩΝ**

|  |  |
| --- | --- |
| **Η παιδίατρος Άρτεμις Τσίτσικα** αποφοίτησε από την Ιατρική Σχολή του ΕΚΠΑ και ειδικεύτηκε στην Παιδιατρική στην Α΄ Παιδιατρική Κλινική του ΕΚΠΑ. Μετεκπαιδεύτηκε στην Εφηβική Γυναικολογία στη Β΄ Γυναικολογική Κλινική του ΕΚΠΑ και σε θέματα Ψυχικής Υγείας των εφήβων στην Παιδοψυχιατρική Κλινική του ΕΚΠΑ.  Εκπαιδεύτηκε στα πρωτόκολλα παρακολούθησης των εφήβων στη Λωζάνη της Ελβετίας. Είναι **Επισκέπτρια Καθηγήτρια** στο Michigan State University και στο Κentucky University των Η.Π.Α. σε θέματα Εφηβικής Ιατρικής. Εξελέγη **Επίκουρη Καθηγήτρια Παιδιατρικής - Εφηβικής Iατρικής** στο ΕΚΠΑ και έχει τιμηθεί με έντεκα επιστημονικά βραβεία και διακρίσεις. Είναι συγγραφέας επιστημονικών άρθρων και κεφαλαίων σε επιστημονικά συγγράμματα και προσκεκλημένη ομιλήτρια σε πολυάριθμα Ελληνικά και Διεθνή επιστημονικά συνέδρια.  Το ερευνητικό της έργο εστιάζει σε θέματα που αφορούν στην ποιότητα ζωής των εφήβων στη χώρα μας. Είναι συντονίστρια της Ευρωπαϊκής Έρευνας EU NEΤ ADB [www.eunetadb.eu](http://www.eunetadb.eu) , η οποία διεξήχθη σε επτά Ευρωπαϊκές χώρες και αφορά τις διαδικτυακές συμπεριφορές υψηλού κινδύνου. Είναι επίσης επικεφαλής του Προγράμματος «Αριάδνη» http://ariadni.med.uoa.gr/ και άλλων προγραμμάτων που αφορούν τη σεξουαλική αγωγή, τις διατροφικές διαταραχές, τους εμβολιασμούς, την χρήση του διαδικτύου και την ψυχική υγεία των εφήβων. Είναι **Επιστημονική Υπεύθυνος της Μονάδας** **Εφηβικής Υγείας (Μ.Ε.Υ.)** της Β΄ Παιδιατρικής Κλινικής του Πανεπιστημίου Αθηνών, Νοσοκομείο Παίδων «Π. & Α. Κυριακού» (Διευθύντρια: Καθηγήτρια M. Τσολιά) από την έναρξη της λειτουργίας της (Οκτώβριος 2006) έως και σήμερα.  Έχει την επιστημονική επιστασία των Οργανισμών «Μαζί για την Εφηβική Υγεία» [www.youth-life.gr](http://www.youth-life.gr) και Ομπρέλα [www.obrela.gr](http://www.obrela.gr/). Είναι εκπρόσωπος της Ελλάδας στα meeting της Ευρωπαϊκής Συνεργασίας της ENACSO (European NGO Alliance for Child Safety Online [http://www.enacso.eu](http://www.enacso.eu/)). Είναι μέλος του Διοικητικού Συμβουλίου της Ελληνικής Εταιρείας Εφηβικής Ιατρικής [www.youthmed.gr](http://www.youthmed.gr)  |  **Η κ. Ζαχαρουλα σμυρναιου** σπούδασε Φυσική στη Σχολή Θετικών Επιστημών του ΕΚΠΑ με μεταπτυχιακές σπουδές στην κατεύθυνση «Σήματα και Πληροφοριακά Συστήματα» στο τμήμα Πληροφορικής στη Σχολή Θετικών Επιστημών του ΕΚΠΑ. Με υποτροφία του ΙΚΥ, πραγματοποίησε μεταπτυχιακές - διδακτορικές σπουδές στις Επιστήμες της Αγωγής στο Πανεπιστήμιο Paris 5 (René Descartes-Sorbonne).. Είναι **Λέκτορας στον Τομέα Παιδαγωγικής του Τμήματος Φιλοσοφία**ς, **Παιδαγωγικής, Ψυχολογίας της Φιλοσοφικής Σχολής του ΕΚΠΑ,** στο γνωστικό αντικείμενο «Διδακτική Θετικών Επιστημών». Διδάσκει τον κύκλο μαθημάτων σχετικά με τη Διδακτική Θετικών Επιστημών και τις Επιστήμες της Αγωγής σε προπτυχιακό και μεταπτυχιακό επίπεδο. Έχει εποπτεύσει διπλωματικές μεταπτυχιακές εργασίες και πτυχιακές εργασίες προπτυχιακών φοιτητών.Στις 15 Ιουλίου του 2013 εκλέχτηκε στη βαθμίδα της **Επίκουρης Καθηγήτριας.**Από το 2003-2010 δίδαξε στο Παιδαγωγικό Τμήμα Προσχολικής Εκπαίδευσης του Πανεπιστημίου Θεσσαλίας, στο τμήμα Επιστήμης και Τεχνολογίας Υπολογιστών και Επιστήμης και Τεχνολογίας Τηλεπικοινωνιών Πανεπιστημίου Πελοποννήσου, στο Ετήσιο Πρόγραμμα Παιδαγωγικής Κατάρτισης και στο Ετήσιο Πρόγραμμα Παιδαγωγικής Κατάρτισης της ΑΣΠΑΙΤΕ, στον Τομέα Παιδαγωγικής του Τμήματος Φιλοσοφίας, Παιδαγωγικής, Ψυχολογίας της Φιλοσοφικής Σχολής του ΕΚΠΑ και στο Μεταπτυχιακό πρόγραμμα σπουδών «ΔΙΜΕΝΤΕ.Έχει συμμετάσχει σε ερευνητικά και αναπτυξιακά προγράμματα και στη συγγραφή σχετικών αναφορών. Έχει αναπτύξει επιμορφωτικό υλικό για εκπαιδευτικό λογισμικό του κλάδου ΠΕ04, στο πλαίσιο του έργου «Ολοκληρωμένη Αξιοποίηση των ΤΠΕ στην Εκπαιδευτική Διαδικασία, και Ε2-Λογισμικό για επιμορφωτές ΤΠΕ στην Τεχνική και Επαγγελματική Εκπαίδευση. Ήταν  Επιμορφώτρια στα ΠΑΚΕ στην «Επιμόρφωση Εκπαιδευτικών στη χρήση και αξιοποίηση των ΤΠΕ στην εκπαιδευτική διδακτική διαδικασία» - «Επιμόρφωση των Επιμορφωτών στις Νέες Τεχνολογίες», στην Ταχύρυθμη Επιμόρφωση των εκπαιδευτικών στους Διαδραστικούς Πίνακες, στα ΠΕΚ και στο Κοινωνικό Πολύκεντρο της ΑΔΕΔΥ.Υπήρξε: Eμπειρογνώμονας ανάπτυξης / εκπόνησης Νέων Προγραμμάτων Σπουδών Υποχρεωτικής Εκπαίδευσης: «ΝΕΟ ΣΧΟΛΕΙΟ, Αναπληρώτρια Επιστημονικός Υπεύθυνος ΠΕ04 στο ΠΑΚΕ ΑΤΤΙΚΗΣ, με τίτλο: «ΥΛΟΠΟΙΗΣΗ ΤΗΣ ΕΚΠΑΙΔΕΥΣΗΣ ΤΩΝ ΕΠΙΜΟΡΦΩΤΩΝ», Πρόεδρος Επιστημονικού Εποπτικού Συμβουλίου – ΕΠΕΣ Πρότυπου Πειραματικού Σχολείου, 1ο Πειραματικό Γυμνάσιο Αθηνών και Πρόεδρος στην Επιτροπή Αξιολόγησης καθηγητών σε δυο ΠΠΣ.  |